als_Latn dik_Latn sag_Latn
Largohet pas 6 vitesh kapiteni i Flamurtarit, Telushi i bashkohet kampionatit kroat
Futbollisti dhe kapiteni i Flamurtarit në sezonin që lamë pas, Bruno Telushi, duke filluar nga sot nuk do jetë më pjesë e vlonjatëve.
Vetë lojtari kishte paralajmëruar dje me një status në “facebook” se ky ishte kampionati i fundit me fanellën e Flamurtarit pasi do transferohej në Kroaci. Sot ai është prezantuar te skuadrën e re, Slaven Bulops, me të cilën ka nënshkruar një kontratë 2-vjeçare me të drejtë rinovimi edhe për një tjetër (2+1).
26-vjeçari ishte prej gjashtë sezonesh pjesë e kuqezinjve të Flamurtarit, ndërsa tashmë do të nisë një aventurë të re jashtë Shqipërisë.
Në këtë sezon që sapo u mbyll, ish-kapiteni vlonjat arriti të shënonte 7 gola në 37 ndeshje të aktivizuara në Kupë dhe kampionat.
(e.k/BalkanWeb)
als_Latn als_Latn als_Latn als_Latn als_Latn als_Latn